
Pogodba o izdelavi spletnega mesta
Spletna trgovina “Prodajalna”

ki sta jo sklenila

Izvajalec d.o.o.
v nadaljevanju izvajalec

in

Naročnik d.o.o.
v nadaljevanju naročnik

1. ČLEN – Predmet pogodbe
Predmet te pogodbe je izdelava in vzpostavitev spletnega mesta po specifikacijah, ki so navedene v 2. Členu te pogodbe.
2. ČLEN – Obseg dela
Izvajalec bo za naročnika izdelal spletno trgovino iz paketa “Prodajalna”. Spletno mesto omogoča vse običajne funkcije spletne trgovine:

· predstavitev izdelkov s cenami, opisi in slikami

· košarico

· možnost oddaje naročila preko spleta

· možnost urejanja naročil 

Poleg osnovnih funkcij spletne trgovine paket “Prodajalna” vsebuje tudi naslednje funkcionalnosti:
· Možnost urejanja in dodajanja izdelkov na prvi strani in razvrščanja izdelkov v kategorije.
· Unikatna grafična podoba, izdelana po meri, posebej za naročnika.
· Podpora več jezikom (prevode priskrbi naročnik)
· Neomejeno število izdelkov v trgovini
· Možnost nakupa brez registracije

· Možnost plačila po povzetju, po predračunu in nastavitev modula za plačilo preko sistema PayPal

· Možnost nastavitve kode za popust

· Integracija Google Analytics

· Osnovna optimizacija za iskalnike (SEO)

· Nadzor nad strankami in naročili

Poleg tega izvajalec:
· Namesti spletno trgovino na spletni strežnik

· Naročniku omogoči uvajanje v delo s trgovino v poslovnih prostorih izvajalca oz. na daljavo preko telefona ali Skypa.

· Naročniku zagotovi navodila za upravljanje z osnovnimi funkcijami spletne trgovine v elektronski obliki (PDF ali Word).

· Naročniku preda gesla, dostopne podatke in izvorne datoteke, ki sestavljajo spletno trgovino.

Izvajalec naročniku pred predajo projekta omogoči pregled izdelka. Naročnik v največ 3 delovnih dneh sporoči izvajalcu vse popravke, izvajalec pa se zaveže, da bo te popravke izvedel v najkrajšem možnem času.

Med popravke ne štejejo dela, ki bi bistveno spremenila izgled ali funkcionalnost spletnega mesta (npr. Bistvena sprememba grafične podobe, vključno s spremembami barv, nalaganje oz. izdelava dodatnih modulov ali funkcionalnosti, sprememba postavitve prve ali drugih podstrani…)
Izvajalec ni dolžan vpisovati izdelkov in kategorij v spletno trgovino, razen, če ta pogodba ne določa drugače. Izvajalec v spletno trgovino vnese le testne izdelke, ki služijo za prikaz funkcionalnosti, izgleda in možnost preizkusa.
Za izvedbo vseh dodatnih funkcionalnosti, dodelav in drugih, bistvenih sprememb se naročnik in izvajalec dogovarjata ločeno. 

3. ČLEN – Cena
Cena izdelave spletnega mesta znaša 9999€ + DDV.
V ceno so vključene le funkcionalnosti, določene s to pogodbo.
Naročnik se zaveže, da bo znesek poravnal v dogovorjenem roku na transakcijski račun izvajalca: 

SI56 000 0000 0000 000
4. ČLEN – Pogodbeni rok
Rok izdelave spletne trgovine je 30 dni. Če v tem roku zaradi upravičenih razlogov ni mogoče zaključiti projekta, izvajalec o tem vsaj  dni pred iztekom roka obvesti naročnika.

Rok začne teči:

· ko naročnik izvajalcu priskrbi vse zahtevene vsebine in druge materiale, ki jih naročnik potrebuje za izdelavo

· ko je podpisana ta pogodba.
· Ko naročnik na transakcijski račun izvajalca nakaže avans, ki je določen s 5. Členom te pogodbe

Seznam vsebin, ki jih izvajalec potrebuje za zečetek projekta je priložen tej pogodbi.
5. ČLEN – Način plačila
Naročnik izvajalcu na transakcijski račun nakaže avans v višini 20% vrednosti projekta. Ostalih 80% naročnik plača 8 dni po zaključku projekta.

Če projekt v določenem roku ni dokončan po krivdi naročnika (v primerih, ko naročnik ne dostavi zahtevanih vsebin oz. ne omogoči izvajalcu, da bi dokončal projekt) lahko izvajalec po poteku roka izda račun v celotni vrednosti projekta.
6. ČLEN – Pravice in obveznosti naročnika
Naročnik se obvezuje, da bo posredoval izvajalcu vse zahtevane informacije in materiale, ki jih le-ta potrebuje za uspešno izvršitev pogodbenih nalog. Seznam zahtevanih materialov in vsebin je v prilogi, izvajalec pa lahko od naročnika zahteva dodatne vsebine, podatke, dostopne informacije in druge materiale, brez katerih ne more dokončati projekta in, do katerih izvajalec sam nima dostopa.

Pogodbeni stranki bosta vse informacije in dokumente, ki so jima bili posredovani kot zaupni, varovali kot poslovno skrivnost.
Naročnik pred začetkom programiranja strani v vpogled dobi osnutek grafične podobe. Izvajalcu mora v 3 delovnih dneh sporočiti, ali mu grafična podoba ustreza. Če z grafično podobo ni zadovoljen lahko pošlje dodatna navodila in zahteva delno ali popolno spremembo grafične podobe, vendar lahko to naredi le enkrat.
Izvajalec bo naročniku pred zaključkom projekta predstavil izdelek. Naročnik mora v 3 delovnih dneh poslati popravke oz. spremembe na spletnem mestu. Izvajalec bo spremembe in popravke izvedel v najkratšem možnem času. Ko bodo vsi popravki zaključeni se projekt smatra za zaključenega.
7. ČLEN – Pravice in obveznosti izvajalca
Izvajalec mora naročniku omogočiti predogled grafične podobe spletnega mesta. Naročnik v 3 delovnih dneh sporočiti ali je grafična podoba ustrezna. Če grafična podoba naročniku ne ustreza ima možnost poslati dodatna navodila. Avtor mora grafično podobo delno ali v celoti spremeniti po navodilih, vendar le enkrat v trajanju projekta.
Izvajalec ima pravico, da se pod svoje avtorsko delo podpiše, tako, da v nogo spletnega mesta doda svoj logotip, besedilo “Izdelava spletnih trgovin: urlizvajalca.net” in povezavo na svojo spletno stran.
Izvajalec ima pravico, da svoje delo razstavi, razmnožuje in predstavlja javnosti kot lastno referenco.
Izvajalec je odgovoren le za tehnično delovanje spletnega mesta v času predstavitve naročniku oz. takoj po zaključku projekta. Ko projekt in vse dostopne podatke za delo s spletnim mestom preda naročniku izvajalec ne zagotavlja pravilnega delovanja spletnega mesta. Izvajalec lahko vse popravke, posodobitve in druge spremembe, ki jih naredi po zaključku projekta naročniku zaračuna po veljavnem ceniku.
Izvajalec ni odgovoren za gostovanje strani na spletnem strežniku. Glede vseh težav in izpadov strani, ki nastanejo zaradi izpada spletnega strežnika, se naročnik obrne na svojega ponudnika gostovanja.
8. ČLEN – Veljavnost pogodbe
Pogodba postane veljavna, ko je podpisana s strani obeh strank.

9. ČLEN – Spločne določbe
· Za vsa opravljena dela po tej pogodbi velja Zakon o obligacijskih razmerjih Republike Slovenije.
· Vse spremembe in dopolnitve te pogodbe veljajo le, če so pisne in podpisane s strani naročnika in izvajalca.

· Poslovna partnerja bosta pogodbena razmerja sklepala po načelu ekvivalenta, vestnosti in poštenja ter z upoštevanjem dobrih poslovnih običajev, ki vladajo v razvitem poslovnem svetu.
· Spore po tej pogodbi bosta pogodbena partnerja reševala sporazumno.
· V primeru, da spora ne bi rešili sporazumno, je za reševanje spora pristojno sodišče v Trbovljah.
· Pogodba je sestavljena v štirih izvodih, od katerih dobi vsaka pogodbena stran po dva izvoda.

Naročnik:

